CELEX: 52011PC0378
Language: sl
Date: 2011-06-22
Title: Proposal for a COUNCIL DECISION on the position to be taken by the European Union in the EEA Joint Committeeconcerning an amendment to Annex XIII (Transport)

|

52011PC0378

	OBRAZLOŽITVENI MEMORANDUM1. OZADJE PREDLOGAZa zagotovitev potrebne pravne varnosti in homogenosti notranjega trga mora Skupni odbor EGP vso ustrezno zakonodajo Unije v najkrajšem možnem času po njenem sprejetju vključiti v Sporazum EGP.2. REZULTATI POSVETOVANJ Z ZAINTERESIRANIMI STRANMI IN OCENA UČINKAOsnutek sklepa Skupnega odbora EGP (priložen predlogu sklepa Sveta) je namenjen spremembi Priloge XIII (Promet), tako da se doda nova zakonodaja Unije na tem področju. To zadeva Uredbo (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev), ki jo je treba vključiti v Sporazum. Namen tega sklepa je prenos skupnih pravil o opravljanju zračnih prevozov ter zagotovitev možnosti državam Efte, da izdajajo dovoljenja, veljavna v celotnem EGP, pod pogojem, da zadevni sporazum s tretjo državo odobri Skupni odbor EGP. V tem sklepu je predvideno tudi petletno obdobje za obveznosti javnih služb za regionalna letališča na Islandiji in v štirih najsevernejših okrožjih Norveške, podobno kot veljajo za najbolj oddaljene regije iz člena 349 PDEU, saj imajo ta območja na splošno območja letalskih prog, ki se lahko štejejo za enako obrobna kot najbolj oddaljene regije EU.Uredba Sveta (ES) št. 1008/2008 razveljavlja uredbe Sveta (EGS) št. 2407/92, 2408/92 in 2409/92, ki so vključene v Sporazum in jih je zato treba v okviru Sporazuma razveljaviti.3. PRAVNI ELEMENTI PREDLOGAV členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na predlog Komisije določi stališče glede takih sklepov.Komisija predloži osnutek sklepa Skupnega odbora EGP kot stališče Unije Svetu v odobritev. Komisija upa, da bo lahko v najkrajšem možnem času stališče predstavila v Skupnem odboru EGP.2011/0165 (NLE)PredlogSKLEP SVETAo stališču Evropske unije v Skupnem odboru EGP glede spremembe Priloge XIII (Promet)SVET EVROPSKE UNIJE JE –ob upoštevanju Pogodbe o delovanju Evropske unije in zlasti člena 100(2) in člena 218(9) Pogodbe,ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru[1] in zlasti člena 1(3) Uredbe,ob upoštevanju predloga Evropske komisije,ob upoštevanju naslednjega:(1) Priloga XIII k Sporazumu o Evropskem gospodarskem prostoru (v nadaljnjem besedilu: Sporazum EGP) vsebuje posebne določbe in ureditve glede prometa.(2) Primerno je, da se Uredba (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev)[2] vključi v Sporazum. Primerno je tudi, da se razveljavijo uredbe Sveta (EGS) št. 2407/92[3], 2408/92[4] in 2409/92[5], ki so trenutno vključene v Sporazum in jih je razveljavila Uredba (ES) št. 1008/2008.(3) Prilogo XIII k Sporazumu EGP je zato treba ustrezno spremeniti –SPREJEL NASLEDNJI SKLEP:Edini členStališče Unije v Skupnem odboru EGP o predvideni spremembi Priloge XIII k Sporazumu EGP je določeno v Prilogi k temu sklepu.V …,Za SvetPredsednik  PRILOGAOsnutekSKLEP SKUPNEGA ODBORA EGP št.z dneo spremembi Priloge XIII (Promet) k Sporazumu EGPSKUPNI ODBOR EGP JE –ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,ob upoštevanju naslednjega:1.  Priloga XIII k Sporazumu je bila spremenjena s Sklepom Skupnega odbora EGP št. …/… z dne …[6].2.  Uredbo (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev)[7] je treba vključiti v Sporazum.3.  Uredba (ES) št. 1008/2008 razveljavlja uredbe (EGS) št. 2407/92[8], 2408/92[9] in 2409/92[10], ki so vključene v Sporazum in jih je zato treba v okviru Sporazuma razveljaviti –SPREJEL NASLEDNJI SKLEP:Člen 1Priloga XIII k Sporazumu se spremeni:1. besedilo točke 64a (Uredba Sveta (EGS) št. 2408/92) se nadomesti z naslednjim:„ 32008 R 1008 : Uredba (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev) (UL L 293, 31.10.2008, str. 3).V tem sporazumu veljajo določbe Uredbe v skladu z naslednjima prilagoditvama:(a) V členu 4(f) se besedilo ,, razen kot je določeno v sporazumu s tretjo državo, katerega pogodbenica je Skupnost;‘ nadomesti z:,. Vendar se dovoljenja za obratovanje s pravnim učinkom v celotnem EGP lahko izdajajo na podlagi izjem od te zahteve, predvidenih v sporazumih s tretjimi državami, katerih pogodbenica je Unija ali ena ali več držav Efte, če Skupni odbor EGP sprejme sklep v zvezi s tem.‘(b) Na koncu drugega pododstavka člena 16(9) se doda naslednje:,, ter do regionalnih letališč na Islandiji in v štirih najsevernejših okrožjih Norveške.‘“;2. besedilo točk 65 (Uredba Sveta (EGS) št. 2409/92) in 66b (Uredba Sveta (EGS) št. 2407/92) se črta.Člen 2Besedilo Uredbe (ES) št. 1008/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije , je verodostojno.Člen 3Ta sklep začne veljati pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma(.Člen 4Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije .V Bruslju,Za Skupni odbor EGPPredsednica Sekretarja Skupnega odbora EGP[1] UL L 305, 30.11.1994, str. 6.[2] UL L 293, 31.10.2008, str. 3.[3] UL L 240, 24.8.1992, str. 1.[4] UL L 240, 24.8.1992, str. 8.[5] UL L 240, 24.8.1992, str. 15.[6] UL L …[7] UL L 293, 31.10.2008, str. 3.[8] UL L 240, 24.8.1992, str. 1.[9] UL L 240, 24.8.1992, str. 8.[10] UL L 240, 24.8.1992, str. 15.( [Navedena ni nobena ustavna zahteva.] [Navedene so ustavne zahteve.]